آمریکا فدرال تشکیلات‌لارین 9 دسامبرا قدر آچیق قالماسینی تامین ائده‌جک موقتی بودجه لاییحه‌سی کونگره‌دن کئچدی.
آمریکا نماینده‌لر مجلیسی، فدرال حکومتین مالی یئترسیزلیغی سببیله "باغلانماسینی" 9 دسامبر گئجه‌سینه قدر تاخیره سالا‌جاق موقتی بودجه لاییحه‌سینی 85ه قارشی 342 سسله قبول ائتدی.
کونگره‌نین دیگر قانادی اولان آمریکا سناتوسندا کئچن بودجه لاییحه‌سی، سون اولا‌راق پرزیدنت باراک اوبامانین ایمضالاماسینا تقدیم ائدیله‌جک.
اوبامانین ایمضاسییلا یاسالاشاجاق موقتی بودجه ایله فدرال تشکیلات‌لارین فعالیت‌لرینی 9 دسامبرا قدر داوام ائتدیرمه‌سی گارانتیلنه‌جک.
بونا قارشی حکومتین باغلانما تهلوکه‌سی‌نین اورتا‌دان تامامیله قالخماسی اوچون کونگره‌نین بو تاریخه قدر 2017 بودجه‌سی اوزرینده راضیلاشماسی لازیمدیر.
یئنی پرزیدنتین 8 نوامبردا ائدیله‌جک سئچیم‌لرده بللی اولماسی‌نین آردین‌دان باشلایا‌جاق بودجه بازارلیق‌لاری‌نین چتین کئچمه‌سی گؤزلنیلیر.
فدرال مالی ایلین 1 اوکتوبردا باشلاییب 30 سپتامبردا سونا چاتدیغی آمریکادا معمولا هر ایل یاشانان بودجه بحران‌لاری، حکومتین ان سون 2013 اولماق عذره 12 دفعه باغلانماسینا سبب اولموشدو.
